钦定古今图书集成/明伦汇编/氏族典/第102卷 > 《廖用贤尚友录》 > 倪曙
## 钦定古今图书集成/明伦汇编/氏族典/第102卷 > 《廖用贤尚友录》 > 倪曙

按《十国春秋》，“南汉倪曙字孟曦，福州候官人。唐中和
时及第，有赋名，官太学博士。黄巢之乱，避归故乡。会
闽王从子延彬刺泉州，雅好宾客，曙与徐寅、陈郯等
赋诗饮酒为乐。未几，西游岭表。烈宗招礼之，辟置幕
中。高祖即位，擢为工部侍郎，进尚书左丞。乾亨五年，
诏同平章事，无何，以疾卒。所著赋一卷行世。”